Protokoll sentralstyremøte 09/20

Norges Blindeforbunds Ungdom

25-27 september

Husveg, Sporveisgata 10, Oslo

**Tidspunkt for møtet**

Fredag: 18:30-21:30

Lørdag: 09:00-18:15

Søndag: 09:00-15:00

Torsdag 01.10: 17-20 (over Zoom)

Til stede:

Leder: Kristoffer Lium

Nestleder: Lena Gimse

Styremedlemmer: Silje Solvang, Isabel Engan, Christian Thon

Varamedlemmer: Ida Sødahl Utne og Mariam Tartousi

(Tartousi var ikke tilstede på sak 097/20, 098/20, 099/20, 101/20, 105/20, 109/20, 115/20)

Daglig leder Irene Elise Hamborg deltok fra administrasjonen.

Innhold

[SAK 089/20 Konstituering 4](#_Toc52804555)

[SAK 090/20 Godkjenning av innkalling og saksliste 4](#_Toc52804559)

[SAK 091/20 Forventninger for styreperioden 4](#_Toc52804560)

[SAK 092/20 Rutiner, frister og kommunikasjon for styrearbeidet 5](#_Toc52804561)

[SAK 093/20 Retningslinjer 5](#_Toc52804562)

[SAK 094/20 Orienteringer 5](#_Toc52804565)

[SAK 095/20 Kontoret Rundt 6](#_Toc52804574)

[SAK 096/20 Status søknader 7](#_Toc52804576)

[SAK 097/20 Økonomi 7](#_Toc52804577)

[SAK 098/20 Trygghetsgruppa 8](#_Toc52804578)

[SAK 099/20 Regionene Rundt 9](#_Toc52804579)

[a)Region Vest 9](#_Toc52804581)

[b)Region Sør 9](#_Toc52804582)

[c) Region Nord 9](#_Toc52804583)

[d)Region Hedmark og Oppland 9](#_Toc52804584)

[e) Region Midt-Norge 9](#_Toc52804585)

[f)  Region Øst 10](#_Toc52804586)

[g) Regionkontakt 10](#_Toc52804587)

[h) Ønske om jevnlige økonomimøter 10](#_Toc52804588)

[SAK 100/20 NBfU i Media og sosiale medier 10](#_Toc52804589)

[SAK 101/20 Prosjekter 10](#_Toc52804590)

[a) Bokprosjektet 10](#_Toc52804592)

[b) Filmprosjektet 10](#_Toc52804593)

[c) Forespørsel om samarbeid til dokumentarserie 11](#_Toc52804594)

[SAK 102/20 Regler for personlige ledsagere 11](#_Toc52804596)

[SAK 103/20 Organisering av utvalgene 11](#_Toc52804599)

[a) Interessepolitisk utvalg 11](#_Toc52804600)

[b) Internasjonalt utvalg 11](#_Toc52804601)

[c) Sosiale medier utvalg 11](#_Toc52804602)

[SAK 104/20 Evaluering av landsmøtet 2020 12](#_Toc52804603)

[SAK 105/20 Oppfølging av landsmøtet 2020 12](#_Toc52804604)

[SAK 106/20 Goalball på Hurdal 2020 12](#_Toc52804605)

[SAK 107/20 Utseende for ikke seende 12](#_Toc52804606)

[SAK 108/20 Tabu-konferansen 2021 13](#_Toc52804607)

[SAK 109/20 Spark VM 2021 13](#_Toc52804608)

[SAK 110/20 Tillitsvalgtskonferansen 2021 13](#_Toc52804609)

[SAK 111/20 Landsmøtet 2021 14](#_Toc52804610)

[SAK 112/20 Høstarrangement 2021 14](#_Toc52804611)

[SAK 113/20 Datoplan 2020/2021 14](#_Toc52804612)

[SAK 114/20 Søknader om bytte av region 15](#_Toc52804613)

[SAK 115/20 Eventuelt 15](#_Toc52804616)

**SAK 089/20 Konstituering**

# Sentralstyret konstituerte seg og utnevnte observatører til ulike samarbeidsorganer

# Vedtak: Sentralstyret utnevner Silje Solvang som økonomiansvarlig og Isabel Engan som sekretær. Arbeidsutvalget for 2020-2021 vil bestå av leder Kristoffer Lium, nestleder Lena Gimse og økonomiansvarlig Silje Solvang.

# Silje Solvang utnevnes som representant til landsstyret i Norges Blindeforbund, med Isabel Engan som vara. Til brukerråd for syn i regi av Statped utnevnes Silje Solvang med Mariam Tartousi som vara. Til foreldreutvalget utnevnes Isabel Engan og Lena Gimse til vara

# SAK 090/20 Godkjenning av innkalling og saksliste

**Vedtak:** Innkalling og saksliste godkjennes

# SAK 091/20 Forventninger for styreperioden

Kristoffer Lium åpnet til diskusjon og sentralstyremedlemmene redegjorde sine forventninger for perioden.

**Vedtak:** Saken tas til orientering

# SAK 092/20 Rutiner, frister og kommunikasjon for styrearbeidet

Kristoffer Lium åpnet og innledet diskusjonen. Sentralstyret ble enige om hvilke verktøy vi ønsker å bruke, hvilke interne frister man har å forholde seg til og hvordan man kan skape en god dialog med mål om å skape et best mulig samarbeid.

**Vedtak:** Sentralstyret har funnet sine plattformer, måten deønsker å jobbe på denne perioden samt interne frister.

# SAK 093/20 Retningslinjer

# Kristoffer Lium åpnet den innkommende saken. Det foreslås at NBfU lar seg inspirere av vedlagte retningslinjer og lager sine egne, av det som går utover vår ledsager / deltagerguide <https://nhfu.nhf.no/om-oss/retningslinjer-nhfu/>

# Vedtak: En arbeidsgruppe bestående av Isabel Engan og Ida Sødahl Utne er satt ned for å gjennomgå deltager- og ledsagerguiden, vurdere endringer og eventuelt supplere med andre etiske retningslinjer. Nytt forslag til revidert dokument skal være klart til møtet i november.

# SAK 094/20 Orienteringer

# Kristoffer Lium åpnet saken

# Irene Elise Hamborg orienterte fra Unge Funksjonshemmede. Ledermøte i oktober og vår faste plass i utdanningspolitisk nettverk

# Mariam Tartusy orienterte fra nordisk komite

# Lena Gimse orienterte fra Landsstyremøtet i NBF. NBfU ønsker å komme med innspill til hvordan innsamlingsarbeidet skal gjennomføres.

# Irene Elise Hamborg orienterte fra NBfUs samarbeid med ulike avdelinger i NBF, herunder interessepolitisk avdeling, Offensiv 2025, og med rehabilitering opp mot Blindkludering

# Kristoffer Lium orienterer om innspillsmøte med Digitaliseringsdepartementet om universell utforming.

# Kristoffer Lium orienterte om kommende innspillsmøte 02. november hos Kulturdepartementet om universell utforming i arbeidslivet.

# Vedtak: Sakene tas til orientering. Sentralstyret takker NBF for samarbeidet i de ulike avdelingene og understreker hvor viktig ungdommenes stemme er i NBFs arbeid.

# SAK 095/20 Kontoret Rundt

Daglig leder Irene Elise Hamborg orienterte om den daglige driften. Hvilke stillinger, prosenter og oppgaver som foreligger i dagens administrasjon, samt behovet som foreligger.

**Vedtak:** Status fra administrasjonen tas til orientering. Sentralstyret gir daglig leder fullmakt til å opprette en prosjektstilling på 80% fra 01.01.2021 til 30.06.2021, innenfor gitte økonomiske rammer. Hovedfokuset vil være å prøve ut en modell for å styrke det regionale arbeidet i organisasjonen.

# SAK 096/20 Status søknader

Følgende søknader har blitt sendt inn.

Stiftelsen Dam:

* Dam Helse: Friluftslivets år 2021
* Dam Utvikling: Prosjektskisse for ledsagerdatabase

LNU:

* Kultur: NBfU podcast
* Mangfold og inkludering: Tabu-konferansen

Drift:

* Søknad om momskompensasjon
* Nasjonal grunnstøtte for barne- og ungdomsorganisasjoner (basert på antall tellende medlemmer, styrets sammensetning (alder og kjønn) og antall aktiviteter for 2019)
* Grunnstøtte for barne- og ungdomsorganisasjoner som jobber for de med funksjonsnedsettelser (basert på antall tellende medlemmer, styrets sammensetning (alder og kjønn) samt antall likepersoner og aktivitet utført av disse

Søknader under arbeid:

* Dam stimulering (innen utgangen av 2020)

**Vedtak:** Søknadene tas til orientering. Sentralstyret applauderer innsatsen som er lagt ned av søknadsskrivere og administrasjonen.

# SAK 097/20 Økonomi

Daglig leder Irene Elise Hamborg la fram regnskapet til og med september 2020 og gav en innføring i hvordan sentralleddet arbeider med økonomien i det daglige.

**Vedtak:** Regnskapet og innføringen i sentralleddets økonomi tas til orientering

# SAK 098/20 Trygghetsgruppa

Trygghetsgruppemedlemmene sitter i to år, og leder velges alltid for ett år av gangen. I år er dermed leder og et medlem på valg, samtidig som man må finne en erstatter for Marthe Berg som har blitt takket ærbødig av på landsmøte etter 14 år som frivillig i NBfU. Det hadde også kommet inn en sak fra region nord. Lena Gimse så seg inhabil og forlot rommet under behandlingen av denne.

Sentralstyret behandler først den innsendte saken med å få følgende vedtak opplest: sak 37/18, sak 40/18 og region Nords vedtak ved sak 56/19. Region nord ber om at følgende kulepunkt i trygghetsgruppens mandat strykes;

*«Et medlem av trygghetsgruppen kan ikke ha en nær relasjon til et medlem av sentralstyret».*

*«Et medlem av trygghetsgruppen kan ikke være kontaktperson eller delta på arrangementene til en region der de har en nær relasjon til en tillitsvalgt. Med tillitsvalgt menes alle som ha taushetsplikt ifølge vedtektenes paragraf 4».*

Sentralstyret diskuterte trygghetsgruppens struktur og sammensetting på bakgrunn av innkommende forslag og ønsker, herunder et brev som har kommet inn fra medlemmer der det er fremmet forslag til nytt medlem av trygghetsgruppen. Det ses også på muligheten for å supplere trygghetsgruppen med et medlem da man nå jobber aktivt med å få opp region sør og region hedopp, og nødig vil overbelaste trygghetsgruppen.

**Vedtak:** Sentralstyret vedtar med 3 mot 2 stemmer at følgende punkter fjernes fra mandatet til trygghetsgruppen;

«Et medlem av trygghetsgruppen kan ikke ha en nær relasjon til et medlem av sentralstyret».

«Et medlem av trygghetsgruppen kan ikke være kontaktperson eller delta på arrangementene til en region der de har en nær relasjon til en tillitsvalgt. Med tillitsvalgt menes alle som ha taushetsplikt ifølge vedtektenes paragraf 4».

Enstemmig vedtas det en omorganisering av trygghetsgruppens struktur der man går fra en leder pluss fire medlemmer til en ekstern koordinator og fem medlemmer. Koordinator kan, men forventes ikke å, delta på medlemsaktiviteter. Derimot er det svært ønskelig at koordinator er til stede på NBfUs landsmøte.

Videre ble det stemt over ulike kandidater på bakgrunn av innkommende forslag fra medlemmer, trygghetsgruppen og andre. Det ble kampvotering på samtlige av de tre åpne plassene. To av de som blir forespurt er interne og et medlem blir eksternt. Da møtet gikk over flere dager protokollføres det at en av de forespurte takket nei ble det foretatt en ny votering.

Med eksternt betyr det at administrasjonen har fått i oppgave å be LNU, som har utarbeidet Trygg organisasjon, om å foreslå en koordinator og et medlem som ikke tidligere har hatt en tilknytning til Norges Blindeforbunds Ungdom eller Norges Blindeforbund, og som ikke kjenner medlemsmassen. Sentralstyret vil med andre ord ikke kjenne til eller sette inn koordinator og det ene medlemmet. Dette gjøres for å styrke trygghetsgruppen og håper å ytterligere senke terskelen for medlemmer å ta kontakt dersom de opplever å ikke føle seg trygg på arrangementer i regi av sentralt eller regionalt ledd.

Sentralstyret ber administrasjonen kontakte de foreslåtte kandidatene til de to siste plassene i trygghetsgruppen.

# SAK 099/20 Regionene Rundt

# Daglig leder Irene Elise Hamborg orienterte om økonomi og aktiviteter for alle regionene så langt i 2020.

a) Region Vest

b) Region Sør

c) Region Nord

d) Region Hedmark og Oppland

e) Region Midt-Norge

f)  Region Øst

g) Regionkontakt

h) Ønske om jevnlige økonomimøter

**Vedtak:** Status for de ulike regionene tas til orientering. Sentralstyret valgte Lena Gimse som regionskontakt. Hun vil samarbeide tett med personen som vil fylle prosjektstillingen med ansvar for regionalt arbeid på kontoret. Sentralstyret ber administrasjonen følg opp punktet om jevnlige økonomimøter med regionene.

# SAK 100/20 NBfU i Media og sosiale medier

Silje Solvang orienterte fra arbeidet med sosiale medier, hvem som jobber med de ulike kanalene og antall følgere. Man ser på ulike løsninger for å jobbe videre med sosiale medier på en mer profesjonalisert måte.

Facebook: 1504 som liker og 1528 som følger (økt med 91 på begge siden 27.05.20)

Instagram: 2012 følgere (økt med 17 siden 27.05.20)

Snapchat: 1900 abonnementer

Twitter: 149 (samme)

**Vedtak:** Sentralstyret applauderer jobben som har blitt gjort frem til nå. Videre ber man Silje, Christian, Mariam og administrasjonen jobbe frem et forslag til intern og ekstern kommunikasjonsstrategi innen 01.november da man nå har blitt en såpass stor aktør at vi ønsker å profesjonalisere oss.

# SAK 101/20 Prosjekter

# Silje Solvang orienterte om eksterne prosjekter

# a) Bokprosjektet

# b) Filmprosjektet

# c) Forespørsel om samarbeid til dokumentarserie

# Vedtak: Sentralstyret applauderer innsatsen rundt kulturelle eksterne prosjekter og tar sakene til orientering. Sentralstyret er positive til dokumentarserien og ber administrasjonen fortsette dialogen.

# SAK 102/20 Regler for personlige ledsagere

# Kristoffer Lium åpnet saken. Det forelå en forespørsel vedrørende spørsmål om hvem som kan fungere som personlig ledsager på arrangement i regi av NBfU. Dagens praksis om at medlemmer kan være personlige ledsagere gjelder til sentralstyret får nedsatt de nye retningslinjene.

# Vedtak: Sentralstyret ser behovet for å gjennomgå dagens praksis og vil utarbeide nye retningslinjer som tas opp på sentralstyremøtet i desember.

# Dagens praksis om at medlemmer kan være personlige ledsagere gjelder til sentralstyret får nedsatt de nye retningslinjene.

# SAK 103/20 Organisering av utvalgene

Kristoffer Lium åpnet saken. Styret diskuterer organiseringen av utvalgene, deres mandat og hvordan man skal sende ut invitasjon til medlemmer for å fylle utvalgene. Man har forhørt seg mer med utvalgene og sett på sak 073/20

##

## Interessepolitisk utvalg

## Internasjonalt utvalg

## Sosiale medier utvalg

**Vedtak:** Sentralstyret vil gjøre mindre endringer i arbeidet med interessepolitisk utvalg, endre formen til internasjonalt utvalg og jobbe på en annen måte med sosiale medier i kommende periode. Endringer utarbeides i løpet av oktober.

# SAK 104/20 Evaluering av Landsmøtet 2020

Kristoffer Lium åpnet saken. Diskusjon: Det har blitt sendt ut evalueringsskjema. Generelt sett er oppfatningen at det gikk veldig bra, og at smitteverntiltakene var gode. Noen utfordringer rundt kommunikasjonen av smittevernstiltakene under helgen. Minus for at det tekniske ikke fungerte slik vi hadde blitt forespeilet.

**Vedtak:** Sentralstyret tar tilbakemeldingene med seg til neste arrangement, samt neste landsmøte. Det noteres blant annet at det er ønskelig med mer skolering i forkant av landsmøtet i regi av sentralleddet.

# SAK 105/20 Oppfølging av Landsmøtet 2020

Kristoffer Lium åpnet saken. Styret gjennomgikk vedtatte resolusjoner og målplan fra landsmøtet.

**Vedtak:** Sentralstyret er godt i gang med arbeidet med resolusjonene. Fremdriftsplan legges og videre arbeid med målplan fortsettes ved neste møte.

# SAK 106/20 Goalball på Hurdal 2020

Kristoffer Lium orienterte om goalball-helgen 09.-11. oktober. Det er en arbeidsgruppe bestående av Henning Knudsen, Magnus Kroken og Maryell Kleven. Administrasjonen er i løpende kontakt med Hurdalsenteret, kommunelegen, trygghetsgruppen og deltakere. Det tas forbehold om eventuell avlysning i siste øyeblikk dersom situasjonen forverrer seg.

**Vedtak:** Saken tas til orientering.

# SAK 107/20 Utseende for ikke-seende

Isabel Engan orienterte om status for kurset. Kurset vil foregå i Oslo. Videre ber hun sentralstyret oppnevne en ny person til arbeidsgruppen da to medlemmer har måttet trekke seg fra arbeidet.

**Vedtak:** Kristoffer Lium oppnevnes til arbeidsgruppen. Sentralstyret tar statusen til orientering.

# SAK 108/20 Tabu-konferansen 2021

Lena Gimse orienterte fra arbeidet. Konferansen vil foregå på Solvik syn- og mestringssenter 29.-31. januar.

**Vedtak**: Silje Solvang vil søke midler til konferansen via LNU Mangfold og Inkludering. Status for konferansen tas til orientering

# SAK 109/20 Spark-VM 2021

Kristoffer Lium orienterte om forslag til planer for spark-VM. Administrasjonen venter på tilbakemelding fra Hurdal om helgen 12.-14. februar 2021.

**Vedtak**: Kristoffer Lium, Silje Solvang og Mariam Tartousi utgjør arbeidsgruppen. Hanne Røksund Johannessen deltar fra administrasjonen. De som ikke har deltatt før og som er under 26 år vil bli prioritert ed påmelding.

# SAK 110/20 Tillitsvalgtskonferansen 2021

Kristoffer Lium åpnet saken og styret diskuterte innholdet i helgen, hva som kan videreføres fra tidligere år, og hva som kan endres på til neste år. Sentralstyret ønsker å ha med en tillitsvalgt fra regionalleddet inn i arbeidsgruppen.

**Vedtak:** Tillitsvalgtskonferansen vil foregå 23.-25. april på Fornebu, utenfor Oslo. Isabel og Kristoffer begynner å se på program og forespør aktuelle kandidater til arbeidsgruppen.

# SAK 111/20 Landsmøtet 2021

Sentralstyret diskuterte tid og sted for landsmøtet 2021. Hurdal syn- og mestringssenter er førstevalg for hvor møtet skal avholdes.

**Vedtak**: Sentralstyret ønsker å gjennomføre landsmøtet 03.-05. september 2021 på Hurdal syn- og mestringssenter. Administrasjonen venter på tilbakemelding fra Hurdalsenteret.

# SAK 112/20 Høstarrangement 2021

Alternative datoer for høstarrangement ble satt. Tema bestemmes senere. Sentralstyret ble enig om å forsøke å søke midler til karrierekurs for høsten.

**Vedtak:** Saken utsettes til vi har fått svar på søknadene vi har inne. Tema og dato vil avhenge av tilsagn eller avslag på disse.

# SAK 113/20 Datoplan 2020/2021

Kristoffer Lium åpnet saken.

**Oktober 2020**

09.-11. Goalballhelg, Hurdal

**November 2020**

11. Sentralstyremøte, Zoom

20.-22. Utseende for ikke-seende, Oslo

**Desember 2020**

11.-13. Sentralstyremøte

**Januar 2021**

15.-17. skoleringshelg for utvalgene

29.-31. «Tabu-konferansen», Solvik syn- og mestringssenter

**Februar 2021**

12.-14? Spark VM, Hurdal syn- og mestringssenter

26.-28. Sentralstyremøte

**April 2021**

23.-25. Tillitsvalgtskonferansen, Fornebu

**Mai 2021**

07.-09. Idrettsskurs, forespør Evenes

**Juni 2021**

18.-20. Sentralstyremøte

**Juli 2021**

23.-30. Nordisk leir

**September 2021**

03.-05. Landsmøte NBfU (Hurdal)

17.-19. Sentralstyremøte, oppstart nyvalgt styre

24.-26. Landsmøte NBF

**Oktober 2021**

Høstkurs?

**Vedtak:** Datoplan vedtas

# SAK 114/20 Søknader om bytte av region

# Tre medlemmer har søkt om å bytte region på bakgrunn av endring av bosted og ønske om å få opp inaktive regioner.

# Vedtak: Sentralstyret innfrir bytte av region for medlemmene som har sendt søknad, jf. paragraf 3.3 i vedtektene.

# SAK 115/20 Eventuelt

Ingen saker

Sentralstyret ønsker å takke forbundsleder i Norges Blindeforbund, Terje Andre Olsen, for en digital hilsen til sentralstyret og åpning av god dialog med det nye styret.